**Centar za genetski inženjering i biotehnologiju ICGEB** **sa sjedištem u Trstu** osnovan je u okviru zajedničkog sistema Ujedinjenih Nacija kao Centar uspješnosti za istraživanje i treninge u oblasti molekularne biologije, kao pomoć zemljama u razvoju i ekonomijama u tranziciji. Posvećen je rješavanju nekih od ključnih problema koji se tiču zdravlja, ishrane, poljoprivrede, životne sredine, industrijskog razvoja. ICGEB broji 64 zemlje članice, a Crna Gora postala je jedna od njih 2012. godine. ICGEB nije lociran samo na teritoriji grada Trsta, već ima svoje labaratorije i u Nju Delhiju (Indija), Cape Town (Južna Afrika), a posjeduje i mrežu od 41 povezana centra uspješnosti u okviru svojih zemalja članica, čije istraživačke aktivnosti su koordinisane i djelimično finansirane od strane ICGEB-a, što pruža mogućnost razvoja mobilnosti, koja je izuzetno važna za svakog istraživača. Važnost i prednosti članstva u jednom ovakvom centru za Crnu Goru i njene naučnike su izuzetni, s obzirom na činjenicu da su labaratorije ICGEB-a jedne od najboljih u svijetu i da sve zemlje članice i njeni naučnici imaju puni pristup i mogućnost usavršavanja, obuka, istraživanja u okviru ovog Centra.

Upravo u vezi sa tim, ICGEB je uspostavio**Arturo Falači ICGEB Program stipendija** **(the Arturo Falaschi ICGEB Fellowship Programme) koji**nudi stipendije za duže ili kraće boravke za naučnike koji su nacionalnosti jedne od zemalja članica ICGEB-a, da realizuju istraživanja u Trstu, Nju Delhiju i Kejptaunu. U okviru Arturo Falači programa stipendija trenutno su otvoreni pozivi za doktorske, postdoktorske studije, kraće istraživačke boravke i SMART mobilnosti. ICGEB nudi kompetitivne stipendije za doktoande i postdoktorande iz oblasti prirodnih nauka, motivisanim istraživačima koji žele da realizuju doktorska i postdoktorska istraživanja na renomiranim naučnim ustanovama. Takođe, najuspješniji stipendisti postdoktorandi moći će, nakon završenih studija, da apliciraju za **grantove za istraživače na početku karijere** [(Early Career Research Grants)](http://www.icgeb.org/return-grant.html) koji se takođe nude u okviru ICGEB-a a kojim se podržavaju istraživački programi mladih rukovodilaca istraživanja po njihovom povratku u zemlju članicu ICGEB-a. **Krajnji rok za aplikacije za stipendije za doktorske i postdoktorske studije je 31. mart 2019. godine.**

Kandidati koji konkurišu za stipendiju za doktorske i postdoktorske studije treba da kontaktiraju lidera grupe/rukovodioca istraživanja nekog od centara ICGEB-a ([www.icgeb.org](http://www.icgeb.org)) po svom izboru sa motivacionim pismom, da utvrde dostupnost laboratorijskih kapaciteta i definišu prijedlog projekta.

**STIPENDIJE ZA DOKTORSKE STUDIJE**

Kandidati za doktorske studije moraju ispunjavati sledeće uslove:

* moraju biti državljani jedne od članica ICGEB-a;
* za doktorske studije u Trstu moraju imati diplomu bečelora (BSc), dok oni koji apliciraju za doktorske studije u Nju Delhiju i Kejptaunu moraju imati završene master studije (MSc).
* dobro znanje engleskog jezika koje će biti potvrđeno sertifikatom (TOEFL, Cambridge ili ekvivalent); nije potrebno ako je kandidat školovanje realizovao na engleskom jeziku;
* kandidati koji konkurišu za doktorske studije u Trstu ne smiju imati više od 32 godine starosti u trenutnku podnošenja aplikacije, dok za kandidate koji konkurišu za Nju Delhi i Kejptaun ne postoji starosna granica;

Stipendija se dobija za doktorske studije koje traju 3 godine sa mogućnošću produženja za još jednu godinu i obuhvata/pokriva:

* stipendiju na mjesečnom nivou u visini od 1,300 eura za studije u Trstu (Italija); 1,020 US$ za Nju Delhi (Indija); 12,500 ZAR za Kejptaun (Južna Afrika);
* putne troškove od zemlje porijekla učesnika do laboratorije ICGEB-a na početku stipendije i povratak nakon završetka stipendije;
* zdravstveno osiguranje za svo vrijeme trajanja stipendije;
* troškove vize;
* troškovi istraživanja će biti pokriveni budžetom istraživačke grupe;
* podrška učešću na sastancima i kursevima je obezbijeđena od strane rukovodioca istraživanja.

**STIPENDIJE ZA POSTDOKTORSKE STUDIJE**

Kandidati koji konkurišu za postdoktorske studije moraju ispunjavati sledeće uslove:

* moraju biti državljani jedne od članica ICGEB-a;
* ne mogu biti stipendirani za postdoktorske studije u svojoj zemlji, osim ako u vrijeme apliciranja ne rade u inostranstvu u trajanju od minimum tri godine;
* moraju imati doktorat u oblasti prirodnih nauka ili najmanje tri godine istraživačkog iskustva;
* prednost imaju kandidati ispod 35 godina starosti.

Stipendija se dobija za postdoktorske studije koje traju 2 godine sa mogućnošću produženja za još jednu godinu i obuhvata/pokriva:

* stipendiju na mjesečnom nivou u visini od 2000 eura za studije u Trstu (Italija); 1,590 US$ za Nju Delhi (Indija); 18,750 ZAR za Kejptaun (Južna Afrika);
* putne troškove od zemlje porijekla učesnika do laboratorije ICGEB-a na početku stipendije i povratak nakon završetka stipendije;
* zdravstveno osiguranje za svo vrijeme trajanja stipendije;
* troškove vize;
* troškovi istraživanja će biti pokriveni budžetom istraživačke grupe;
* podrška učešću na sastancima i kursevima je obezbijeđena od strane rukovodioca istraživanja.

Aplikacije za doktorske (<http://www.icgeb.org/phd-application.html>) i postdoktorske studije popunjavaju se online (<http://www.icgeb.org/postdoc-application.html>). Sve aplikacije ICGEB šalje nacionalnoj kontakt osobi u cilju dobijanja odobrenja. Odobrenje nacionalne kontakt osobe je neophodno u cilju dobijanja stipendije. **Rok za podnošenje aplikacija za doktorske studije je 31. mart 2019. godine, a za postdoktorske studije 31. mart i 30. septembar. 2019. godine.**

Kompletne i aplikacije odobrene od strane nacionalne kontakt osobe biće dalje ocjenjivane od strane Komisije za dodijelu stipendija ICGEB-a. Glavni kriterijumi koji će biti uzeti u obzir prilikom ocjenjivanja su: naučna izvrsnost projekta, CV kandidata i potencijalni benefiti za zemlju porijekla kandidata.

**STIPENDIJE ZA KRATKE ISTRAŽIVAČKE POSJETE**

ICGEB nudi mogućnost stipendiranja kandidata koji su trenutno na doktorskim ili postdoktorskim studijama u jednoj od zemalja članica ICGEB-a i žele obaviti kratke istraživačke posjete u nekoj od laboratorija ICGEB-a u Trstu (Italija), Nju Delhiju (Indija) i Kejptaunu (Južnoafrička Republika) sa ciljem usvajanja i jačanja najsavremenijih istraživačkih tehnika.

Kandidati koji konkurišu za kratke stipendije tokom doktorskih i postdoktorskih studija treba da kontaktiraju lidera grupe/rukovodioca istraživanja nekog od centara ICGEB-a po svom izboru sa motivacionim pismom, da utvrde dostupnost laboratorijskih kapaciteta i definišu prijedlog projekta. Stipendije za kratke istraživačke boravke mogu trajati od 1 do 12 mjeseci.

**Stipendije za kratke istraživačke boravke za doktorande**

Kandidati koji konkurišu za stipendije za kratke istraživačke boravke, a u momentu apliciranja se nalaze na doktorskim studijama, moraju ispunjavati sledeće uslove:

* moraju biti državljani jedne od članica ICGEB-a i ne mogu biti stipendirani za boravke u zemlji porijekla, osim ako u vrijeme apliciranja ne rade u inostranstvu;
* za boravke u Trstu moraju imati diplomu bečelora (BSc), dok oni koji apliciraju za boravke u Nju Delhiju i Kejptaunu moraju imati završene master studije (MSc).
* dobro znanje engleskog jezika koje će biti potvrđeno sertifikatom (TOEFL, Cambridge ili ekvivalent); nije potrebno ako je kandidat školovanje realizovao na engleskom jeziku;

Stipendija za kratke istraživačke boravke za doktorande pokriva:

* stipendiju na mjesečnom nivou u visini od 1,300 eura za studije u Trstu (Italija); 1,020 US$ za Nju Delhi (Indija); 12,500 ZAR za Kejptaun (Južna Afrika);
* putne troškove od zemlje porijekla učesnika do laboratorije ICGEB-a na početku stipendije i povratak nakon završetka stipendije;
* zdravstveno osiguranje za svo vrijeme trajanja stipendije;
* troškove vize.

**Stipendija za** **kratke istraživačke boravke za postdoktorande**

Kandidati koji konkurišu za stipendije za kratke istraživačke boravke, a u momentu apliciranja se nalaze na postdoktorskim studijama, moraju ispunjavati sledeće uslove:

* moraju biti državljani jedne od članica ICGEB-a;
* ne mogu biti stipendirani za postdoktorske studije u svojoj zemlji, osim ako u vrijeme apliciranja ne rade u inostranstvu u trajanju od minimum tri godine;
* moraju imati doktorat u oblasti prirodnih nauka ili najmanje tri godine istraživačkog iskustva;
* dobro znanje engleskog jezika koje će biti potvrđeno sertifikatom (TOEFL, Cambridge ili ekvivalent); nije potrebno ako je kandidat školovanje realizovao na engleskom jeziku.

Stipendija za kratke istraživačke boravke za postdoktorande može trajati od 1 do 6 mjeseci i pokriva:

* stipendiju na mjesečnom nivou u visini od 2000 eura za boravke u Trstu (Italija); 1,590 US$ za Nju Delhi (Indija); 18,750 ZAR za Kejptaun (Južna Afrika);
* putne troškove od zemlje porijekla učesnika do laboratorije ICGEB-a na početku stipendije i povratak nakon završetka stipendije;
* zdravstveno osiguranje za svo vrijeme trajanja stipendije;
* troškove vize.

Aplikacije za kratke istraživačke posjete za doktorande (<http://www.icgeb.org/short-term-phd-application.html>) i postdoktorande (<http://www.icgeb.org/short-term-postdoc-application.html>) popunjavaju se online. Glavni kriterijumi koji će biti uzeti u obzir prilikom ocjenjivanja aplikacija su: naučna izvrsnost projekta, CV kandidata i potencijalni benefiti za zemlju porijekla kandidata. **Rokovi za podnošenje aplikacija za kratke istraživačke boravke su 31. decembar 2018. godine, 31. mart i 30. septembar 2019. godine.**

**SMART STIPENDIJE**

SMART (Scientific Mobility for Advanced Research Training) stipendije promovišu mobilnost istraživača između zemalja članica ICGEB-a i pokrivaju kraće boravke u cilju sprovođenja obuka za nove tehnologije, jačanja istraživačkih vještina i unapređenje naučno-tehnološke bilateralne saradnje između zemalja ICGEB-a.

Poziv je otvoren za istraživače iz zemalja članica ICGEB-a. Stipendije pokrivaju kraće boravke od 3 do 9 mjeseci u nekoj od zemalja članica ICGEB-a i prvenstveno su namjenjene istraživačima koji se nalaze na početku karijere (iako ne postoji starosna granica za ovu vrstu stipendije). Stipendije se mogu dobiti i u svrhu boravka u nekoj od laboratorija ICGEB-a (Italija, Indija i Južnoafrička Republika) ukoliko istraživanje već nije pokriveno od strane neke od laboratorija ICGEB-a (vidi ICGEB stipendije za kraće istraživačke boravke). Aplikanti mogu biti doktorandi, istraživači koji su doktorirali u poslednjih pet godina ili istraživači koji imaju završene master studije.

SMART stipendije se ne dodijeljuju u cilju produženja ranije započetog boravka, za različite kurseve, radionice ili simpozijume, za nastavak boravka po osnovu već dobijene stipendije ili prije dužih boravaka koji su već odobreni od strane ICGEB-a ili neke druge organizacije.

Detalje o stipendiji i aplikacioni formular možete preuzeti ovdje.

**Rokovi za podnošenje aplikacija za SMART stipendije su 31. decembar 2018. godine, 31. mart i 30. septembar 2019. godine.**

Nacionalna kontakt osoba za saradnju Crne Gore sa ICGEB-om (ICGEB Liaison Officer):

dr Jelena Zindović
Univerzitet Crne Gore - Biotehnički fakultet
e-mail: jelenazindovic@yahoo.com

tel: 020268716